Source: http://www.money.sk/uctovny-a-danovy-servis/vladimir-pastierik-novela-zakona-o-dani-z-prijmu/
Timestamp: 2017-02-26 07:46:02+00:00
Document Index: 7642628

Matched Legal Cases: ['§ 17', '§ 68', '§ 37', '§ 17', '§ 17', '§ 16', '§ 2', '§ 43', '§ 44', '§ 17', '§ 17', '§ 37', '§ 17', '§ 17', '§ 19', '§ 25', '§ 369', '§ 21', '§ 21']

Vladimír Pastierik: Novela zákona o dani z príjmu - CÍGLER SOFTWARE
Vladimír Pastierik: Novela zákona o dani z príjmuPrinášame vám informácie o čerstvej novele zákona o dani z príjmov, z pohľadu audítora a daňového poradcu Ing. Vladimíra Pastierika zo spoločnosti PKF Slovensko s.r.o. V čase prípravy tohto článku síce zákon ešte nevyšiel v Zbierke zákonov SR, ale schválený je a platiť bude od 1. januára 2015. Z novely pre vás vyberáme tieto témy:
Výdavky na obstaranie investičného majetku (účty 041, 042), po rozhodnutí o zrušení a trvalom zastavení investičných prác, ak nejde o škodu (tzv. zmarená investícia) – budú daňovým nákladom mimoúčtovne časovo rozlíšeným rovnomerne počas 36 mesiacov (§ 17/3/g). Podľa § 68 ods. 8 postupov účtovania sa zmarená investícia účtuje na účet 548 – Ostatné náklady na hospodársku činnosť.
Daňovým nákladom až po zaplatení – sú náklady na marketingové štúdie a iné štúdie, náklady na prieskum trhu u dlžníka (porovnaj § 37 ods. 15 postupov účtovania), pričom u veriteľa sa takéto výnosy zahrnú do základu dane po prijatí úhrady (§ 17/19/c).
Daňovým nákladom až po zaplatení – sú odplaty za sprostredkovanie na základe mandátnych zmlúv alebo podobných zmlúv (vrátane zmluvy o obchodnom zastúpení) – najviac však do výšky 20 % z hodnoty sprostredkovaného obchodu (§ 17/19/d).
Daňovým nákladom až po zaplatení – sú náklady vzťahujúce sa k úhrade príjmov podľa § 16 ods. 1 zákona (napr. za služby, licenčné poplatky, úroky, nájomné) daňovníkovi z nezmluvného štátu (§ 2/x) a po splnení povinností tuzemskej vyplácajúcej osoby – odvod dane a oznamovacia povinnosť podľa § 43 ods. 11 a § 44 ods. 3 zákona (§ 17/19/e). Ďalším daňovým nákladom až po zaplatení – sú náklady na poradenské a právne služby (§ 17/19/f).
Daňovým nákladom až po zaplatení – sú náklady na získanie noriem a certifikátov (porovnaj § 37 ods. 15 postupov účtovania) rovnomerne mimoúčtovne počas doby ich platnosti, najviac počas 36 mesiacov, a to počnúc mesiacom, keď boli tieto náklady zaplatené (§ 17/19/g).
Obdobne sa obmedzuje nájomné z operatívneho prenájmu z osobných automobilov (kód KP 29.10.2) so vstupnou cenou 48 000 eur a viac (§ 17/35). Pri tomto obmedzení sa testuje najprv vykázaný základ dane voči násobku počtu týchto áut a limitovaného nájomného vo výške 14 400 eur za jedno auto (napr. 3 x 14 400). Ak vykázaný základ dane je nižší ako úhrn limitovaného nájomného, základ dane sa zvýši o rozdiel medzi úhrnom skutočne uplatneného nájomného a úhrnom limitovaného nájomného. Ak vykázaný základ dane je vyšší ako úhrn uplatneného nájomného z týchto áut, úprava základu dane sa nevykonáva. V prípade, že nájomná zmluva je uzavretá v priebehu roka, potom sa limitované nájomné bude krátiť na výšku zodpovedajúcu mesiacom, v ktorých bol uzavretý nájomný vzťah. U daňovníka, ktorý je platiteľom DPH a ktorý uplatňuje nárok na jej pomerné odpočítanie formou koeficientu, sa zavádza povinnosť zahrnutia neodpočítanej DPH, ktorá sa vzťahuje k hmotnému a nehmotnému majetku do vstupnej ceny. Táto neodpočítaná DPH sa teda zahrnie do daňových nákladov postupne cez daňové odpisy (§ 19/3/k/2; § 25/5/c).
Nedaňovým nákladom – sú paušálne náhrady nákladov spojených s uplatnením pohľadávok podľa § 369c Obchodného zákonníka, zmluvné pokuty, poplatky z omeškania a úroky z omeškania u dlžníka (§ 21/2/a; § 21/2/m). U daňovníka, ktorý požaduje úhradu týchto sankcií, teda veriteľ účtujúci ich do výnosov, ich zahrnuje do základu dane ako súčasť výsledku hospodárenia podľa účtovníctva.
10. novembra 2014 | Rubriky: Účtovný a daňový servis
Súvisiace príspevky3 tipy ako ušetriť na daniach legálneZľava 30 % alebo licencia zadarmo?Ušetrite na daniach, úplne legálne!S novým Money S3 ušetríte 3-krátZaloženie nového účtovného roka 2017 a nastavenie Money S3 - Video návodSúvisiace stránky3 tipy ako ušetriť na daniach legálneOdvody za január 2017 už zaplaťte po novomCestná daň - aktuálne pravidlá a praktická kalkulačkaCestná daň z motorových vozidiel za rok 2016, splatná v roku 2017Nová výška stravného pri pracovnej ceste od decembra 2016 Informační systémy Cígler Software » Účtovný a daňový servis » Vladimír Pastierik: Novela zákona o dani z príjmu	Daňové tlačivá TaxEditVyskúšať TaxEdit ZADARMO